KÄSKKIRI

	05.01.2024 nr 8-3/2	

Riigihanke „Troopikamaja B-korpuse ventilatsiooni- ja jahutussüsteemide projekteerimine“ (viitenumber 273166) eduka pakkuja lihthankemenetlusest kõrvaldamata jätmine ja kvalifitseerimine	

Riigihangete seaduse RHS § 104 lg 8 ning Tallinna Loomaaia finantsjuhi direktori ülesannetes 04.12.2023.a käskkirjaga nr 8-3/20 vastutavaks määratud isiku ettepaneku alusel

1. Jätta edukas pakkuja P.P. Ehitusjärelevalve OÜ (registrikood 11270056)  lihthankemenetlusest kõrvaldamata, kuna pakkujal puuduvad riigihankest kõrvaldamise alused.
2. Kvalifitseerida edukas pakkuja P.P. Ehitusjärelevalve OÜ (registrikood 11270056), kuna pakkuja kvalifikatsioon vastab hanketeates esitatud kvalifitseerimise tingimustele. 
3. Hankija ei sõlmi edukaks tunnistatud pakkujaga hankelepingut enne ooteaja möödumist, mis on riigihangete seaduse § 125 lg 9 kohaselt 5 tööpäeva alates eduka pakkuja kõrvaldamata jätmise ja kvalifitseerimise otsuse kohta teate esitamisest. Ooteaega ei kohaldata, kui lihthankemenetluses on otsuse tegemise ajal vaid üks riigihankes osalev pakkuja.
4. Teha käskkiri teatavaks hiljemalt kolme tööpäeva jooksul käskkirja allkirjastamisest
5. Käskkirja peale võib esitada vaidlustuse riigihangete seaduse § 185 lg 1 ja lg 2 p 3, 4 ning § 189 lõike 4 alusel riigihangete vaidlustuskomisjonile. Vaidlustus peab olema riigihangete vaidlustuskomisjonile laekunud 3 tööpäeva jooksul arvates päevast, millal pakkuja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist.

(allkirjastatud digitaalselt)	
Katrin Tõru	
finantsjuht direktori ülesannetes